Suchinthana/ta-wikipedia huggingface dataset:
எச். எச். மகாராணி சேது பார்வதி பாய் நா. சே. ச. மகளிர் கல்லூரி

எச் எச் மகாராணி சேது பார்வதி பாய் நா.சே.ச மகளிர் கல்லூரி (நா.சே.ச மகளிர் கல்லூரி என்றும் அழைக்கப்படுகிறது) என்பது கேரளாவின் திருவனந்தபுரத்தில் உள்ள நீரமங்கராவில்  1951 ஆம் ஆண்டில் நாயர் சேவை சங்கத்தால் நிறுவப்பட்டபழமையான இளங்கலை மற்றும் முதுகலை மகளிர் கல்லூரிகளில் ஒன்றாகும். கேரளா பல்கலைக்கழகத்துடன் இணைக்கப்பட்டுள்ள இக்கல்லூரியில் கலை, அறிவியல் மற்றும் வணிகவியல் பிரிவுகளில் படிப்புகள் பயிற்றுவிக்கப்படுகிறது.

வரலாறு 
பாரத கேசரி பூரீ மன்னத்து பத்மநாபன் என்ற நாயர் சமூகத்தின் தலைவரால் ஆரம்பிக்கப்பட்ட நாயர் சேவை சங்கத்தால் (நா.சே.ச) 1951 ஆம் ஆண்டில் பெருந்தண்ணியில் ஒரு இளநிலைக் கல்லூரியாக ஆரம்பிக்கப்பட்டதே இக்கல்லூரியாகும். ராதன பழக்க வழக்கங்கள், பாரம்பரியம் ஆகியவற்றின் மீது மூடநம்பிக்கை கொண்டிருந்த நாயர் சமூகத்தை ஊக்குவிப்பதற்கும், அணிதிரட்டுவதற்கும் அவரால் உருவாக்கப்பட்ட இந்த சங்கத்தின் மூலம் தொடங்கப்பட்ட இக்கல்லூரிக்கு கேரளப் பல்கலைக்கழகத்தின் முதல் பெண் இணை வேந்தராக பணியாற்றிய மகாராணி சேது பார்வதி பாயின் நினைவாகவும், பெருமைப்படுத்தும் விதமாகவும் இப்பெயர் வைக்கப்பட்டுள்ளது.

துறைகள்

அறிவியல் பிரிவு 

 இயற்பியல்
 வேதியியல்
 கணிதம் & புள்ளியியல்
 தாவரவியல்
 விலங்கியல்
 வீட்டு அறிவியல்

கலை மற்றும் வணிகப்பிரிவு 

 மலையாளம்
 ஆங்கிலம்
 இந்தி
 வரலாறு
 பொருளாதாரம்
 தத்துவம்
 உடற்கல்வி
 இசை
 வர்த்தகம்

அங்கீகாரம் 
கேரளப் பல்கலைக்கழகத்துடன் இணைக்கப்பட்டுள்ள இக்கல்லூரி, பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.

குறிப்பிடத்தக்க முன்னாள் மாணவர்கள் 

 ஷெர்மி உலகன்னன், 2010 ஆசிய விளையாட்டுப் போட்டியில் தங்கப் பதக்கம் வென்றவர். (முன்னாள் இந்திய கபடி வீரர்)
 விந்துஜா மேனன், மலையாளத் திரைப்பட நடிகை

மேற்கோள்கள் 

கேரளாவில் உள்ள மகளிர் பல்கலைக்கழகங்கள் மற்றும் கல்லூரிகள்
கேரள கலை மற்றும் அறிவியல் கல்லூரிகள்
போஜ் ரெட்டி மகளிர் பொறியியல் கல்லூரி

போஜ் ரெட்டி மகளிர் பொறியியல் கல்லூரி, என்பது இந்தியாவின் ஹைதராபாத்தில் 1997 ஆம் ஆண்டில் நிறுவப்பட்ட மகளிர் பொறியியல் கல்லூரி ஆகும். 

1952 முதல் பெண்கள் மற்றும் சிறுமிகளை கல்வி மூலம் மேம்படுத்துவதற்காக செயல்படும் பதிவு செய்யப்பட்ட தன்னார்வ சமூக சங்கமான லட்சுமிபாய் வித்யாபீட சங்கம் என்பதன் மூலம் நிர்வகிக்கப்படும் இக்கல்லூரியானது, 6.5 ஏக்கர் பரப்பளவில் நகரின் மையப்பகுதியில் அமைந்துள்ளது. ஜவகர்லால் நேரு தொழில்நுட்பவியல் பல்கலைக்கழகத்தோடு இணைக்கப்பட்டுள்ள இக்கல்லூரி, அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது.

சிறப்புகள் 

 பெண்களுக்கென பிரத்யேகமாக தனியார் விடுதிகள் வளாகத்திற்குள்ளேயே அமைந்துள்ளது
 தொழில்நுட்பக் கட்டுரைகளை எழுதவும், கல்லூரி மற்றும் பிற நிறுவனங்கள் நடத்தும் கருத்தரங்குகள், பட்டறைகள் மற்றும் மாநாடுகளில் பங்கேற்கவும் மாணவர்கள் ஊக்குவிக்கப்படுகிறார்கள்.
 ஒவ்வொரு துறையிலும் தொழில்முறை நடவடிக்கைகளை மேம்படுத்த தொழில்நுட்ப சங்கங்கள் அமைக்கப்படுகின்றன.
 மாணவர்களின் ஒட்டுமொத்த ஆளுமை வளர்ச்சிக்காக கலாச்சார மற்றும் இணை பாடத்திட்ட நடவடிக்கைகள் ஊக்குவிக்கப்படுகின்றன.

துறைகள் 

 கணினி அறிவியல் & பொறியியல் (CSE)
 கணினி அறிவியல் & பொறியியல் (செயற்கை நுண்ணறிவு & இயந்திர கற்றல்) (CSM)
 மின்னணுவியல் & தொலைத்தொடர்பு பொறியியல் (ECE)
 மின் மற்றும் இலத்திரனியல் பொறியியல் (EEE)
 தகவல் தொழில்நுட்பம் (IT)

மேலும் பார்க்கவும் 

 இந்தியாவில் கல்வி
 இந்தியாவில் எழுத்தறிவு
 தெலுங்கானாவில் உள்ள உயர்கல்வி நிறுவனங்களின் பட்டியல்

மேற்கோள்கள் 

தெலங்காணாவில் உள்ள மகளிர் பல்கலைக்கழகங்களும் கல்லூரிகளும்
புனித ஆன் மகளிர் கல்லூரி, மெகுதி பட்டினம்

புனித ஆன் மகளிர் கல்லூரி என்பது  இந்தியாவின் ஹைதராபாத்தின் மெகதிப்பட்டினம், சந்தோஷ் நகர் காலனியில் 1981 ஆம் ஆண்டு நிறுவப்பட்ட மகளிர் கல்லூரியாகும். நான்கு ஏக்கர் பரப்பளவில் அமைந்துள்ள இக்கல்லூரி, தெலங்காணா மகளிர் பல்கலைக்கழகத்தோடு இணைந்துள்ளது

வரலாறு 
ஆந்திராவின் குண்டூர் மாவட்டத்தில் உள்ள பிரங்கிபுரம் என்ற சிறிய கிராமத்தைச் சேர்ந்த தாதிபத்ரி ஞானம்மா என்ற சாதாரண பெண்ணால் நிறுவப்பட்ட புனித ஆனின் சகோதரிகளின் சங்கம் என்ற தன்னார்வ சேவை நிறுவனத்தின் மூலம், ஏழை இளம் பெண்களை அறிவூட்டுவதற்கும் கல்வி கற்பதற்கும் வேண்டி ஆரம்பிக்கப்பட்டதே இக்கல்லூரியாகும்.

சிறிய அளவில் ஆரம்பிக்கப்பட்ட இக்கல்லூரியில் தற்போது 2800 க்கும் மேற்பட்ட மாணவர்களும் 100 விரிவுரையாளர்களும் இருக்கின்றனர்.

அங்கீகாரம் 
தெலங்காணா மகளிர் பல்கலைக்கழகத்தோடு இணைந்துள்ள இக்கல்லூரி பல்கலைக்கழக மானியக் குழுவினால் (இந்தியா) அங்கீகரிக்கப்பட்டுள்ளதோடு தன்னாட்சி அந்தஸ்தும் வழங்கியுள்ளது. தேசிய மதிப்பீடு மற்றும் அங்கீகார அவையின் (NAAC) நிர்வாகக் குழுவின் பரிந்துரையின் பேரில், மூன்றாவது சுழற்சியில்  'ஏ+' தரம் வழங்கப்பட்டு மறுஅங்கீகாரம் கொடுக்கப்பட்டுள்ளது.

விருதுகள் 
தொடக்கம் முதலே உஸ்மானியா பல்கலைக்கழக தரவரிசைகளில் சிறப்பிடம் பெற்று வரும் இக்கல்லூரி, பல்கலைக்கழகத்தின் தங்கப் பதக்கங்களைத் தவிர, கல்லூரியும் மாணவர்களுக்கு இளங்கலை, முதுகலை மற்றும் முனைவர் பிரிவுகளில் முதலிடம் பெற்றவர்களுக்கு தங்கப் பதக்கங்கள் வழங்கப்பட்டு வருகிறது.

2010 மற்றும் 2014 ஆம் ஆண்டுகளில் பல்கலைக்கழக மானியக் குழுவினால் (இந்தியா) "திறன்மிக்க கல்லூரி" (CPE) என்று பெருமைப்படுத்தப்பட்டுள்ளது.

படிப்புகள் 
இக்கல்லூரியானது கலை, சமூக அறிவியல், வணிகம், வணிக மேலாண்மை மற்றும் அறிவியல் ஆகியவற்றில் இடைநிலை முதல் முதுநிலை வரையிலான படிப்புகளை மாணவர்களுக்கு பயிற்றுவிக்கிறது

மேலும் பார்க்கவும் 

 இந்தியாவில் கல்வி
 இந்தியாவில் எழுத்தறிவு
 தெலுங்கானாவில் உள்ள உயர்கல்வி நிறுவனங்களின் பட்டியல்

மேற்கோள்கள் 

தெலங்காணாவில் உள்ள மகளிர் பல்கலைக்கழகங்களும் கல்லூரிகளும்
சுவேதா பச்சன் நந்தா

சுவேதா பச்சன் நந்தா (Shweta Bachchan Nanda, பிறப்பு: 17 மார்ச் 1974) இந்தியக் கட்டுரையாளரும் எழுத்தாளரும் முன்னாள் வடிவழகியும் ஆவார். டெய்லி நியூஸ் அண்ட் அனாலிசிஸ் மற்றும் வோக் இந்தியா ஆகிய பத்திரிக்கைகளில் கட்டுரையாளராக இருந்து வரும் இவர் பாரடைஸ் டவர்ஸ் என்ற அதிகம் விற்பனையாகும் புதினத்தின் ஆசிரியர் ஆவார். தொலைக்காட்சி விளம்பரத்திற்கான பெண்ணாகப் பணிபுரிந்து பின்னர் 2018 ஆம் ஆண்டில் தனது சொந்த விற்பனையக முகவரியான MXS ஐ அறிமுகப்படுத்தியுள்ளார்.

தனிப்பட்ட வாழ்க்கை 

சுவேதா பச்சன் பாலிவுட் நடிகர்களான அமிதாப் பச்சன் மற்றும் ஜெயா பச்சனுக்கு  மகளாக 17 மார்ச் 1974 இல் பிறந்தவர்  சுவேதா, 1997 ஆம் ஆண்டு பிப்ரவரி 16 ஆம் தேதி இந்தித் திரைப்பட நடிகர்-தயாரிப்பாளர் ராஜ் கபூரின் மகள் ரிது நந்தா மற்றும் ராஜன் நந்தாவின் மகனும் எஸ்கார்ட்ஸ் குழுமத்தின் தலைவருமான தொழிலதிபர் நிகில் நந்தாவை மணந்துள்ளார்  இத்தம்பதியருக்கு மகள் நவ்யா நவேலி நந்தா (பிறப்பு டிசம்பர் 1997), மற்றும் மகன் அகஸ்திய நந்தா (பிறப்பு நவம்பர் 2000) ஆகிய இரண்டு குழந்தைகள் உள்ளனர். இவர் பாஸ்டன் பல்கலைக்கழகத்தில் பயின்றுள்ளார்.

தொழில் 
சுவேதா முதன்முறையாக செப்டம்பர் 2006 இல் L'Officiel India என்ற இதழுக்காக விளம்பரப் பெண்ணாக இருந்ததோடு ஜூன் 2009 இல், அதே இதழின் ஏழாவது ஆண்டு இதழில் தனது சகோதரர் அபிஷேக் பச்சனுடன் விளம்பரத்தில் தோன்றியுள்ளார்.

2007 ஆம் ஆண்டில், சுவேதா என்டிடிவி -லாபம்  என்ற தொலைக்காட்சியில் - அடுத்த தலைமுறை - என்ற பிரிவில் தலைவரானார். அதன்படி இவரது தொடர் பேட்டிகள் அத்தொலைகாட்சி அலைவரிசையில் ஒளிபரப்பப்பட்டன.  2018 ஆம் ஆண்டிலிருந்து, கல்யாண் நகைக்கடை நிறுவனத்தின் விளம்பரத்தூதராக இருந்து வருகிறார்.

டெய்லி நியூஸ் மற்றும் அனாலிசிஸ் மற்றும் வோக் இந்தியா ஆகிய பத்திரிக்கைகளில் கட்டுரையாளராக பல பத்திகளை எழுதியுள்ளார். ட்ரிப்யூன் அவரது பத்திகளை "வேடிக்கையானவை" மற்றும் "புத்திசாலித்தனமானவை" என்று பாராட்டுயுள்ளது.

மோனிஷா ஜெய்சிங்குடன் இணைந்து 2018 ஆம் ஆண்டு MXS என்ற நவீன ஆடைகளின் விற்பனையகத்தை அறிமுகப்படுத்தியுள்ளார்.

அக்டோபர் 2018 ஆண்டில், சுவேதா தனது முதல் புதினமான பாரடைஸ் டவர்ஸை ஹார்பர்காலின்ஸ் நிறுவனம் மூலம் வெளியிட்டுள்ளார்.    எதிர்மறையான விமர்சனங்கள் இருந்தபோதிலும் புத்தகம் சிறந்த முறையில் விற்பனையாகியுள்ளது.    தி இந்தியன் எக்ஸ்பிரஸின் இஷிதா சென்குப்தா இப்புத்தகத்தை "நாவல், அதன் அனைத்து நேர்த்திக்காகவும், இறுதியில், ஒரு கதைக்களத்தைத் தேடி ஒரு சில கதாபாத்திரங்களைக் கொண்டிருப்பதைப் போல வாசிக்கிறது." என்று மதிப்பாய்வு செய்துள்ளார்

சுவேதா, ஐஸ்வர்யா ரசினிகாந்தின் 2016 ஆம் ஆண்டு வெளிவந்த புத்தகமான ஆப்பிள் பெட்டியில் நின்று: நட்சத்திரங்களுக்கு மத்தியில் ஒரு பெண்ணின் கதை  மற்றும் ருக்சானா ஈசாவின் கோல்டன் கோட்: சமூக வெற்றியின் கலையில் தேர்ச்சி பெறுதல்  ஆகிய புத்தகங்களுக்கும் முன்னுரை எழுதியுள்ளார்.

நூல் பட்டியல்

மேற்கோள்கள் 

1974 பிறப்புகள்
இந்தியப் பெண் உருமாதிரிக் கலைஞர்கள்
இந்தியப் பெண் ஊடகவியலாளர்கள்
வாழும் நபர்கள்
ரீபா சாம்

ரீபா சோம் (Reba Som)(பிறப்பு, டார்ஜீலிங், மேற்கு வங்காளம் ) இந்தியாவைச் சேர்ந்த ஒரு கல்வியாளர், வரலாற்றாசிரியர், எழுத்தாளர் மற்றும் பாரம்பரிய பாடகர் ஆவார். இவர் 2008-2013 வரை கொல்கத்தாவில் உள்ள இந்தியக் கலாச்சார உறவுகளுக்கான குழுவின் இரவீந்திரநாத் தாகூர் மையத்தின் இயக்குநராக இருந்தார்.

ரீபா சாம் ரவீந்திர சங்கீதம் மற்றும் காசி நசுருல் இசுலாமின் பாடல்களின் பயிற்சி பெற்ற பாடகர் ஆவார். இவரது "ரவீந்திரநாத் தாகூரின் தேர்ந்தெடுக்கப்பட்ட பாடல்கள்" (III மில்லினியோ, ரோம், இத்தாலி 2003 மற்றும் சரேகாமா - இந்தியா, மே 2004) மற்றும் "காசி நசுருல் இசுலாத்தின் காதல் பாடல்கள்" (டைம்ஸ் மியூசிக், 2016) பாடல்  ஆங்கில மொழிபெயர்ப்புகள் குறுந் தட்டுகளாக வெளியிடப்பட்டுள்ளன.

தனிப்பட்ட வாழ்க்கை 
1971ஆம் ஆண்டு இந்திய வெளியுறவுத் துறை அதிகாரியான இமாச்சல் சோமை மணந்த ரீபா, பிரேசில், டென்மார்க், பாக்கித்தான், அமெரிக்கா, வங்கதேசம், கனடா, லாவோஸ், இத்தாலி உள்ளிட்ட பல இடுகைகளில் உலகம் முழுவதும் பயணம் செய்துள்ளார். இவரது கணவர் இந்தியத் தூதராகப் பதவி வகித்த கடைசி தூதரகம் ரோம் ஆகும். இவருக்கு இரண்டு மகன்கள் உள்ளனர். இதில் விஷ்ணு சோம், இந்தியாவின் முன்னணி தொலைக்காட்சி பத்திரிகையாளர் மற்றும் செய்தி தொகுப்பாளர் மற்றும் அபிஷேக் சோம், அமெரிக்காவைத் தளமாகக் கொண்ட முதலீட்டு வங்கியாளர்.

வெளியீடு 

 சோம் ரெபா, (2017) மார்கோட்: விவேகானந்தரின் சகோதரி நிவேதிதா, பென்குயின் ரேண்டம் ஹவுஸ், தில்லி,

மேற்கோள்கள் 

வாழும் நபர்கள்
அஜித் இக்பால் சிங்

அஜித் இக்பால் சிங் (Ajit Iqbal Singh)(பிறப்பு 1943  ) ஓர் இந்தியக் கணிதவியலாளர், செயல்பாட்டுப் பகுப்பாய்வு மற்றும் ஒத்திசைவான பகுப்பாய்வு ஆகியவற்றில் நிபுணத்துவம் பெற்றவர். சிங் இந்தியத் தேசிய அறிவியல் கழகத்தின் இந்தியாவின் உயர்மட்ட விஞ்ஞானிகள் மற்றும் தொழில்நுட்பவியலாளர்களின் உறுப்பினராக உள்ளார். இவர் அலகாபாத்தில் உள்ள தேசிய அறிவியல் கழகத்தின் உறுப்பினராகவும் உள்ளார்.

கல்வி 
சிங் இந்திரபிரசுதா கல்லூரியில் கணிதத்தில் பட்டப்படிப்பை முடித்தார். மேலும் தில்லி பல்கலைக்கழகத்தில் 1963 இளநிலை மற்றும் 1965 முதுநிலை பாடத்தில் பட்டம் பெற்றார். 1969-இல் கேம்பிரிச்சுப் பல்கலைக்கழகத்தில் கணிதத்தில் முனைவர் பட்டம் பெற்றார். 'குவிந்த இடைவெளிகளில் நேரியல் இயக்கு கோட்பாட்டிற்கான பங்களிப்புகள்' என்ற தலைப்பில் இவரது முனைவர் பட்ட ஆய்வு அமைந்தது. இந்த ஆய்வினை பிராங்க் சுமிதிசால் மேற்பார்வையிட்டார். சிங் கேம்பிரிட்ச்சில் 1966 முதல் 1969 வரை நியூன்ஹாம் கல்லூரியில் பொதுந்லவாய ஆய்வாளராக இருந்தார்.

தொழில் 
சிங் தனது முதுநிலை பட்டப்படிப்பை முடித்த உடனேயே, தில்லிப் பல்கலைக்கழகத்தின் இந்திரபிரசுதா கல்லூரியில் ஆசிரியராகப் பணிபுரியத் தொடங்கினார். கேம்பிரிட்ச்சில் தனது முனைவர் பட்டத்தை முடித்த இவர், தில்லிக்குத் திரும்பி இந்துக் கல்லூரியில் பணியில் சேர்ந்தார். செயல்பாட்டுப் பகுப்பாய்வு மற்றும் சீரிசை பகுப்பாய்வு ஆகியவற்றில் இவர் தனது ஆராய்ச்சியினை மேற்கொண்டதுடன் கற்பித்தலையும் தொடர்ந்தார். 1974-இல், சிங் தில்லி பல்கலைக்கழக தெற்கு வளாகத்தில் கணித பேராசிரியராக நியமிக்கப்பட்டார். 1984 முதல் 2008 வரை பேராசிரியராகத் தொடர்ந்தார். 2008 முதல், தில்லி மையத்தில் உள்ள இந்தியப் புள்ளியியல் நிறுவனத்தில் வருகைப் பேராசிரியராக இருந்து வருகிறார்.

பணி 
சிங் அண்மையில் குவிந்த இடைவெளிகள், இடவியல் இயற்கணிதம், அதீத குழுக்களில் நிறமாலை இணைப்பாக்கம், பெருக்கிகள் மற்றும் தொகுதி காப்பமைவியம், பகுதிகுழு இயற்கணிதங்கள், வேறுபட்ட சமன்பாடுகள் மற்றும் செங்கோண பல்லுறுப்புக்கோவைகள், வடிவியல் அளவீடுகள், வடிவியல் வரம்பில் இசைவகுப்புபகுப்பாய்வின் பயன்பாடுகள் ஆகியவற்றில் நேரியல் செயல்பாடுகளில் பணியாற்றியுள்ளார்.

விருதுகள் மற்றும் அங்கீகாரம் 
சிங்குக்கு ராய் பகதூர் பிரிஜ் மோகன் லால் சாகேப் நினைவு தங்கப் பதக்கம் மற்றும் தில்லி பல்கலைக்கழகத்தின் ரவி காந்தா தேவி பரிசு வழங்கப்பட்டது.

மேற்கோள்கள் 

இந்தியப் பெண் கணிதவியலாளர்கள்
1943 பிறப்புகள்
வாழும் நபர்கள்
பல்லவி தானி

பல்லவி தானி (Pallavi Dani) ஓர் இந்திய-அமெரிக்கக் கணிதவியலாளர் மற்றும் லூசியானாவின் பேடன் ரூஜில் உள்ள லூசியானா மாநில பல்கலைக்கழகத்தில் கணிதத்தின் இணைப் பேராசிரியராக உள்ளார். இவரது ஆராய்ச்சி பகுதி வடிவியல் குழு கோட்பாடு குறிப்பாக, குலம் அரையளவு-சம அளவை மாறுபாடு குறித்ததாகும்.

கல்வியும் பணியும் 
தானி இந்தியாவின் மும்பையில் உள்ள மும்பை பல்கலைக்கழகத்தில் கணிதத்தில் இளநிலை அறிவியல் பட்டம் பெற்றார். இவர் 2001-இல் சிக்காகோ பல்கலைக்கழகத்தில் கணிதத்தில் முதுநிலைப் பட்டம் பெற்றார். 2005-இல் சிக்காகோ பல்கலைக்கழகத்தில் கணிதத்தில் முனைவர் பட்டத்தினை "முடிவற்ற குழுவில் உள்ள தனிமங்களின் புள்ளியியல் பண்புகள்" எனும் பொருண்மையில் பென்சன் பார்ப் ஆராய்ச்சி வழிகாட்டுதலில் கீழ் முடித்தார்.

முனைவர் பட்ட ஆய்வினை முடித்த பிறகு. சிக்காகோ பல்கலைக்கழகத்தில், தானி நார்மன் , ஓக்லஹோமாவில் உள்ள ஓக்லஹோமா பல்கலைக்கழகம் மற்றும் ஜார்ஜியாவின் அட்லாண்டாவில் உள்ள எமோரி பல்கலைக்கழகத்தில் முதுநிலை பதவிகளை வகித்தார். தானி 2009-இல் லூசியானா மாநிலப் பல்கலைக்கழகத்தில் பணிக்கால தொகுதி ஆசிரியப் பணியில் சேர்ந்தார். இவர் தற்போது லூசியானா மாநிலப் பல்கலைக்கழகத்தில் கணிதத்தின் இணைப் பேராசிரியராக உள்ளார்.

சூன் 2015-இல் கலிபோர்னியாவின் பெர்க்லியில் உள்ள கணித அறிவியல் ஆராய்ச்சி நிறுவனத்தில் வடிவியல் குழுக் கோட்பாடு குறித்த விரிவுரைகளைத் தானி வழங்கினார்.

இவர் 2015 முதல் 2017 வரை அமெரிக்கக் கணித சங்கம் - சைமன்சு பயண நிதியின் குழுவில் பணியாற்றினார்.

அங்கீகாரம் 
2016ஆம் ஆண்டில், கணிதத்தில் பெண்களுக்கான சங்கம் தானிக்கு ரூத் I. மிக்லர் நினைவுப் பரிசை வழங்கியது. சமீபத்தில் பதவி உயர்வு பெற்ற இணைப் பேராசிரியருக்கு ஆண்டுதோறும் வழங்கப்படும் இந்த பரிசு, நியூ யோர்க்கின் இத்தாக்காவில் உள்ள கோர்னெல் பல்கலைக்கழகத்தில் கணிதத் துறையில் ஒரு பருவத்தினை கற்பிக்காமல் செலவிட அனுமதிக்கிறது. தானி 2017 வசந்த கால பருவத்தினை கோர்னலில் கழித்தார். இங்கு இவர் திம் ரிலேயுடன் பணிபுரிந்தார். மற்ற கோர்னெல் ஆசிரிய உறுப்பினர்களுடன் தொடர்பு கொண்டார்.

தேசிய அறிவியல் அறக்கட்டளையின் மானியங்களால் தானியின் ஆராய்ச்சி ஆதரிக்கப்பட்டது. 2016 முதல் 2018 வரையிலான இவரது ஆராய்ச்சிக்கு சைமன்சு அறக்கட்டளை நிதி ஒத்துழைப்பினை நல்கியது.

தேர்ந்தெடுக்கப்பட்ட வெளியீடுகள்

மேற்கோள்கள்

வெளி இணைப்புகள் 

 MathSciNet இல் பல்லவி டானி ஆசிரியர் சுயவிவரம்
 Pallavi Dani வெளியீடுகள்
 

அமெரிக்க இந்தியர்கள்
இந்தியப் பெண் கணிதவியலாளர்கள்
சிக்காகோ பல்கலைக்கழக முன்னாள் மாணவர்கள்
அபர்ணா இக்கின்சு

அபர்ணா இக்கின்சு (Aparna Higgins) ஓர் இந்தியக் கணிதவியலாளர் ஆவார். இவர் கணித ஆராய்ச்சியில் பங்கேற்க இளநிலை கணிதவியலாளர்களை ஊக்குவிப்பதற்காக அறியப்பட்டவர். இக்கின்சு முதலில் உலகளாவிய இயற்கணிதத்தில் நிபுணத்துவம் பெற்றவர். ஆனால் இவரது சமீபத்திய ஆராய்ச்சி வரைபடக் கூழாங்கல் மற்றும் வரி வரைபடங்கள் உட்பட வரைபடக் கோட்பாட்டைப் பற்றியது. இவர் டேட்டன் பல்கலைக்கழகத்தில் கணிதப் பேராசிரியராக உள்ளார்.

கல்வியும் பணியும் 
இக்கின்சு இந்தியாவின் மும்பையைச் சேர்ந்தவர், மேலும் மும்பை பல்கலைக்கழகத்தில் இளநிலைப் படிப்பை 1978-இல் முடித்தார். இவர் முனைவர் பட்டத்தினை 1983-இல் நோட்ரெ டேம் பல்கலைக்கழகத்தில் வரிசைப்படுத்தப்படாத இயற்கணிதங்களுடன் தொடர்புடைய பன்முக இயற்கணிதங்கள், உலகளாவிய இயற்கணிதங்களின் பலவீனமான தன்னியக்கவியல் பற்றிய பிரதிநிதித்துவ தேற்ற ஆய்விற்காக ஆபிரகாம் கோட்சால் மேற்பார்வையில் பெற்றார்

2009ஆம் ஆண்டில், முந்தைய இயக்குநரான டி. கிறிஸ்டின் ஸ்டீவன்ஸ் பதவி விலகிய போது, இவர் ப்ராஜெக்ட் நெக்ஸ்ட்டின் இயக்குநரானார். இந்த திட்டம் கணிதத்தில் புதிய முனைவர் பட்டங்களுக்கான வழிகாட்டுதலை வழங்குவதற்காக அமெரிக்காவின் கணித சங்கத்தின் முன்முயற்சியாகும்

இக்கின்சு விட்டன்பெர்க் பல்கலைக்கழகத்தில் கணிதப் பேராசிரியரான பில் இக்கின்சு என்பவரை மணந்தார். மேலும் இருவரும் கலிபோர்னியாவில் தங்கள் ஓய்வு நாட்களைக் கழிப்பதை வழக்கமாகக் கொண்டுள்ளனர்

அங்கீகாரம் 
இக்கின்சு 1995ஆம் ஆண்டு அமெரிக்காவின் கணிதவியல் சங்கத்திடமிருந்து, இளநிலை ஆராய்ச்சிக்கான தனது பங்களிப்புகளுக்காக ஒரு சிறந்த ஆசிரியர் விருதை வென்றார். 2005ஆம் ஆண்டில் அமெரிக்காவின் கணிதவியல் சங்கத்தின் புகழ்பெற்ற கல்லூரி அல்லது பல்கலைக்கழக கணிதக் கற்பித்தலுக்கான டெபோரா மற்றும் பிராங்க்ளின் கைமோ விருதை வென்ற மூன்று பேரில் இவரும் ஒருவர்.

மேற்கோள்கள் 

மகாராட்டிரப் பெண் அறிவியலாளர்கள்
இந்தியப் பெண் கணிதவியலாளர்கள்
வாழும் நபர்கள்
டகர் டுடூ

டகர் டுடூ என்பவர் இந்தியாவைச் சேர்ந்த ஒரு சந்தாளி பழங்குடியின நடிகையும், பாடகியும், பாடலாசிரும், டிரைப் தொலைக்காட்சியின் செய்தி தொகுப்பாளரும் ஆவார். இவரது இயற்பெயர் டகர்மணி டுடூ.

வாழ்க்கை 
மே 18, 1998 அன்று இந்தியாவின் மேற்கு வங்காளத்தின் புருலியா மாவட்டத்தில் பிறந்தார். ராணிபந்த் பெண்கள் மேல்நிலைப்பள்ளி பள்ளிப்படிப்பை முடித்தார்.  இவர் மேற்கத்திய இசை, இந்திய பாரம்பரிய இசை மற்றும் சந்தாளி பாரம்பரிய பாடல்களைப் பாடுவார். 

ஆசா என்ற சந்தாளி மொழி திரைப்படத்தில் நடித்தார். 12வது தாதா சாகேப் பால்கே திரைப்பட விழா விருதுகளில் ஆசா திரைப்படத்திற்காக சிறந்த நடிகைக்கான விருதை பெற்றார்.

மேற்கோள்கள் 

சந்தாலிகள்
 பட்டியல் பழங்குடி நபர்கள்
பியானி பன்னாட்டுப் பொறியியல் தொழில்நுட்ப நிறுவனம்

பியானி பன்னாட்டுப் பொறியியல் தொழில்நுட்ப நிறுவனம் (Biyani International Institute of Engineering & Technology) என்பது இந்தியாவின் இராசத்தான் மாநிலத்தில் பியானி ஷிக்ஷன் சமிதியால் நடத்தப்பட்ட ஒரு தனியார் பெண்கள் பொறியியல் கல்லூரி ஆகும். இக்கல்லூரி செய்ப்பூரில் உள்ள கல்வாரி வளாகத்திலிருந்தது செயல்பட்டது. பியானி ஷிக்ஷன் சமிதி இராசத்தான் சமூகப் பதிவு சட்டம், 1958-இன் கீழ் பதிவு செய்யப்பட்டுள்ளது. எண். 500/ஜெய்ப்பூர்/1997-98.

வரலாறு 
பியானி பியானி பன்னாட்டுப் பொறியியல் தொழில்நுட்ப நிறுவனம் 1997ஆம் ஆண்டு நிறுவப்பட்டது. இது தொழில்நுட்பக் கல்வி மூலம் பெண்கள் அதிகாரமளிக்கும் நோக்கத்துடன் உருவாக்கப்பட்டது.

அங்கீகாரம் 
இந்த நிறுவனம் இராசத்தான் தொழில்நுட்ப பல்கலைக்கழகம், கோட்டா இணையப்பெற்றது. இந்த நிறுவனம் அகில இந்தியத் தொழில்நுட்பக் கல்விக் குழுவினால் அங்கீகரிக்கப்பட்டது.

மேற்கோள்கள்

வெளி இணைப்புகள் 

 பியானி குழுமம் கல்லூரி

மகளிர் பல்கலைக்கழகங்களும் கல்லூரிகளும்
கமலா நேரு மகளிர் கல்லூரி, ஜோத்பூர்

கமலா நேரு மகளிர் கல்லூரி (Kamla Nehru College for Women, Jodhpur) என்பது இந்திய மாநிலமான இராசத்தானில் உள்ள ஜோத்பூர் நகரில் அமைந்துள்ள ஒரு மகளிர் கல்லூரி ஆகும். இக்கல்லூரி 1962ஆம் ஆண்டு நிறுவப்பட்டது. இந்த கல்லூரி ஜெய் நரேன் வியாசு பல்கலைக்கழகத்துடன் இணைக்கப்பட்டுள்ளது.

வழங்கப்படும் படிப்புகள்: 
இக்கல்லூரி இளநிலை பாடமாக பி.ஏ. ஆனர்சு, இளநிலை வணிகவியல், இளம் அறிவியல் ஆன்ர்சு படிப்புகளை வழங்குகின்றது.

மேலும் பார்க்கவும் 
 வறண்ட வன ஆராய்ச்சி நிறுவனம்

மேற்கோள்கள்
செரியமுண்டம்

செரியமுண்டம் (Cheriyamundam) என்பது இந்தியாவின் கேரளத்தில் உள்ள ஒரு சிற்றூர் மற்றும் கிராம ஊராட்சி ஆகும்.  இது 11.95  கிமீ 2 பரப்பளவைக் கொண்டுள்ளது. மேலும் 25,760 (1991) மக்களைக் கொண்டுள்ளது. இது திரூர் ஆற்றின் அருகே அமைந்துள்ளது.

வரலாறு 
இந்தப் பகுதியில் உள்ள பெரும்பாலான நிலங்கள் முன்பு கோழிக்கோடு சமுத்திரிகள் மற்றும் திருக்கண்டியூர் தேவஸ்வத்தின் கீழ் இருந்தன. 1956-ல் கேரள அரசு நிலச் சீர்திருத்தச் சட்டத்தை நிறைவேற்றிய பிறகு, குத்தகைதாரர்கள் நில உரிமையாளர்களாக ஆக்கப்பட்டனர்.

காணதக்க இடங்கள் 
இந்த ஊராட்சியில் பல பழைய பள்ளிவசல்கள் மற்றும் கோயில்கள் உள்ளன. இரிங்காவூர் ஜும்ஆ மசூதி, வாணியன்னூர் ஜும்ஆ மசூதி, சோப்பந்தே மண்டகம் கோவில் போன்றவை பழமைவாய்ந்த சமய மையங்களாகும். இங்கு ஒரு பழமையான பிரித்தானியர் கால பங்களாவும் உள்ளது.

போக்குவரத்து 
செரியமுண்டம் கிராமம் திரூர் நகரம் வழியாக இந்தியாவின் பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 திரூர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. நெடுஞ்சாலை எண்.966 பாலக்காடு மற்றும் கோவைக்கு செல்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் திரூரில் உள்ளது.

மேற்கோள்கள் 

மலப்புறம் மாவட்ட சிற்றூர்கள்
இலந்தனம்-நிக்கல் கலப்புலோகம்

இலந்தனம்-நிக்கல் கலப்புலோகம் (Lanthanum-nickel alloy)  என்பது இலந்தனம் தனிமம் நிக்கலுடன் சேர்ந்து உருவாகும் கலப்புலோகங்களைக் குறிக்கும். LaNi5, La2Ni7, LaNi2, LaNi3, La2Ni3, LaNi,  La3Ni போன்றவை சில எடுத்துக்காட்டுகளாகும்.

LaNi5 
LaNi5 என்பது CaCu5 கட்டமைப்பைக் கொண்ட ஓர் இடை உலோக சேர்மமாகும். இது அறுகோண படிக அமைப்பைச் சேர்ந்தது. இது 200 ° செல்சியசு வெப்பநிலைக்கு மேல் காற்றில் ஆக்சிசனேற்றம் செய்யப்படும். மேலும் 20 ° செல்சியசு வெப்பநிலைக்கு மேல் ஐதரோகுளோரிக் அமிலம்,  சல்பூரிக் அமிலம் அல்லது நைட்ரிக் அமிலம் ஆகியவற்றுடன் வினைபுரியும். ஐதரசனேற்ற வினைகளுக்கு இலந்தனம்-நிக்கல் கலப்புலோகம் ஒரு வினையூக்கியாகவும்  பயன்படுத்தப்படுகிறது.

இதர கலப்புலோகங்கள்
LaNi5 உடன், La2Ni7, LaNi2, LaNi3, La2Ni3, LaNi, மற்றும்  மற்ற உலோகக் கலவைகளும், LaNi<sub>2.286</su (நாற்கோணம், இடக்குழு I4̄2m) போன்ற விகிதவியல் ஒவ்வா சேர்மங்களும் அறியப்படுகின்றன. LaxNiy கலப்புலோகத்தில் உள்ள நிக்கல் அணுக்கள் LaNi2.5Co2.5 போன்ற பிற அணுக்களால் மாற்றப்படுகின்றன.

மேற்கோள்கள்

நிக்கல் கலப்புலோகங்கள்
நிக்கல் சேர்மங்கள்
இலந்தனம் சேர்மங்கள்
ஆன்ட்ரோகிராஃபிசு

ஆன்ட்ரோகிராஃபிசு (தாவரவியல் வகைப்பாடு: Andrographis) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (Acanthaceae) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை,  என்ற தாவரவியல் பன்னாட்டு பெயர் சுருக்கங்களால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1832  ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது, இந்தியக் கண்டம் முதல் மியான்மர் வரை உள்ளது.

வாழிடங்கள் 
இப்பேரினத்தின் வாழிடங்களை, கீழ்கண்ட இருவகைகளாகப் பிரிக்கலாம். அவை வருமாறு;—

பிறப்பிடம்: அசாம், வங்காளதேசம், இந்தியா, மியான்மர், நேபாளம், இலங்கை, மேற்கு இமயமலை பகுதிகள்.

அறிமுக வாழிடம்: அந்தமான் தீவுகள், பகாமாசு, போர்னியோ, கம்போடியா, கரோலைன் தீவு, வடநடு சீனா, தென்கிழக்கு சீனா, கிறிஸ்துமசு தீவு, கியூபா, டொமினிக்கன் குடியரசு, ஆய்னான், எயிட்டி, லாவோஸ், லீவர்டு தீவுகள், சிறு சுண்டாத் தீவுகள், மலாயா, மெக்சிக்கோவின் நடுப்பகுதி, மெக்சிகோ வளைகுடா, சொசைட்டி தீவுகள், தாய்லாந்து, வியட்நாம், வர்ஜீனியா, வின்வர்டு தீவுகள்.

இனங்கள் 
இப்பேரினத்தில் மொத்தம் 25 இனங்களை, பன்னாட்டு தாவரியல் அறிஞர்கள் ஏற்றுக் கொண்டுள்ளனர். அவைகள் கீழே சான்றுகளுடன் தரப்படுள்ளன.

 Andrographis affinis 
 Andrographis alata 
 Andrographis atropurpurea 
 Andrographis beddomei 
 Andrographis chendurunii 
 Andrographis echioides 
 Andrographis elongata 
 Andrographis explicata 
 Andrographis glandulosa 
 Andrographis gracilis 
 Andrographis lawsonii 
 Andrographis lineata 
 Andrographis lobelioides 
 Andrographis longipedunculata 
 Andrographis macrobotrys 
 Andrographis megamalayana 
 Andrographis neesiana 
 Andrographis paniculata 
 Andrographis producta 
 Andrographis rothii 
 Andrographis rotundifolia 
 Andrographis serpyllifolia 
 Andrographis stellulata 
 Andrographis stenophylla 
 Andrographis viscosula

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

வெளியிணைப்புகள் 

முண்மூலிகைக் குடும்பம்
முண்மூலிகைக் குடும்பப் பேரினங்கள்
தாவரவியல் பெயருடையக் கட்டுரைகள்
ஐன்சுடைனியம்(II) புரோமைடு

ஐன்சுடைனியம்(II) புரோமைடு  (Einsteinium(II) bromide) என்பது EsBr2 என்ற  மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும். ஐன்சுடைனியமும் புரோமினும் சேர்ந்து ஐன்சுடைனியம்(II) புரோமைடு உருவாகிறது.

தயாரிப்பு 
ஐன்சுடைனியம்(III) புரோமைடை ஐதரசன் வாயுவுடன் சேர்த்து ஒடுக்க வினைக்கு உட்படுத்தினால் ஐன்சுடைனியம்(II) புரோமைடு உருவாகும்.

 EsBr3 + H2 -> 2 EsBr2 + 2 HBr

மேற்கோள்கள்

ஐன்சுடைனியம் சேர்மங்கள்
புரோமைடுகள்
பெண்டோனியம் புரோமைடு

பெண்டோனியம் புரோமைடு (Fentonium bromide) என்பது பித்தநீர் நரம்புக் கோளாறு மற்றும் தசைவலிக்குறைப்பு மருந்தாகும். நச்சுக்காரவகை வழிப்பெறுதியாக இது வகைப்படுத்தப்படுகிறது. அமெரிக்காவில் இதன் காப்புரிமை எண் 3,356,682 ஆகும். உலகளாவிய சுகாதார நிறுவனமான சனோஃபி-அவென்டிசு நிறுவனமும் சாம்பன் மருந்து நிறுவனமும்  பெண்டோனியம் புரோமைடை விற்பனை செய்கின்றன.

மேற்கோள்கள்

புரோமைடுகள்
மருந்துகள்
அரோமாட்டிக் கீட்டோன்கள்
முதன்மை ஆல்ககால்கள்
கார்பாக்சிலேட்டு எசுத்தர்கள்
நான்கிணைய அமோனியம் சேர்மங்கள்
அ. ஆ. ரெ. மகாவீர் பொறியியல் கல்லூரி

அ. ஆ. ரெ. மகாவீர் பொறியியல் கல்லூரி  என்பது தென்னிந்தியாவில் தெலங்காணா தலைநகரான ஐதராபாத்தில் 2010 ஆம் ஆண்டில் மகளிருக்காக துவங்கப்பட்ட ஒரு பொறியியல் கல்லூரியாகும்.

ஜவஹர்லால் நேரு தொழில்நுட்ப பல்கலைக்கழகம், ஐதராபாத் (JNTUH) உடன் இணைக்கப்பட்டுள்ள இக்கல்லூரி, மஹாவீர் கல்விச் சங்கத்தினால் நிர்வகிக்கப்படுகிறது. அகில இந்திய தொழில்நுட்பக் கல்விக் குழுவினாலும் ஐதராபாத் மற்றும் ஆந்திரப் பிரதேச மாநில உயர்கல்வி அமைப்பினாலும் அங்கீகரிக்கப்பட்டுள்ளது.

வரலாறு 
மகாவீர் கல்விச் சங்கத்தால் 2010 ஆம் ஆண்டு இக்கல்லூரி தொடங்கப்பட்டுள்ளது. இச்சங்கத்தின் மூலம் ஏற்கனவே மஹாவீர் அறிவியல் மற்றும் தொழில்நுட்ப கல்வி நிறுவனம் என்ற கல்லூரியும் நிர்வகிக்கப்பட்டு வருகிறது. அதனடிப்படையில் இந்த மகாவீர் கல்விச் சங்கத்தின் தலைவர் சுதர்சன் ரெட்டி மற்றும் செயலர் சுரேந்தர் ரெட்டி ஆகியோரின் முன்னெடுப்பால், 2010 ஆம் ஆண்டு பெண்களுக்கான சிறப்பு பொறியியல் கல்லூரியைத் தொடங்க முடிவு செய்து, அதற்கு  அவர்களின் பெற்றோர்களான அஞ்சம்மா மற்றும் ஆகி ரெட்டியின் பெயரையே சேர்த்து  அஞ்சம்மா ஆகி ரெட்டி மகளிர் பொறியியல் கல்லூரி எனச் சூட்டினார்கள். பின்னர் இருபாலரும் படிக்கும் கல்லூரியாக  மாற்றப்பட்டதைத் தொடர்ந்து  அ.ஆ.ரெ மகாவீர் பொறியியல் கல்லூரி என மறுபெயரிடப்பட்டுள்ளது.

அமைவிடம் 
இந்க்த கல்லூரி ஐதராபாத் மாநகராட்சி எல்லைக்குள் அமைந்துள்ளது, மேலும் ஆந்திர அரசுப்பேருந்துகள் மற்றும் மெட்ரோ தொடருந்து சேவையுடன் நன்கு இணைக்கப்பட்டுள்ளது, மாணவர்களின் வசதிக்காக நகரத்தின் பல இடங்களில் இருந்து அதன் சொந்த பேருந்துகளை இயக்கி வருகிறது.

துறைகள் 
இக்கல்லூரி ஐந்து இளங்கலைப் படிப்புகளை பொறியியல் துறையில் வழங்குகிறது

 இயந்திர பொறியியல்
 மின்னியல் மர்றும் மின்னணுவியல் பொறியியல்
 மிண்ணனுவியல் மற்றும் தகவல் தொழில்நிட்ப பொறியியல்
 கணினி அறிவியல் மற்றும் பொறியியல்
 கணினி அறிவியல் மற்றும் பொறியியல் (செயற்கை நுண்ணறிவு மற்றும் இயந்திர கற்றல்)

ஒவ்வொரு இளங்கலைப் பாடத்தின் காலமும் நான்கு ஆண்டுகளாகும்.

வசதிகள் 
கற்பித்தல் மற்றும் கற்றல் செயல்முறையை எளிதாக்குவதற்கு இக்கல்லூரி சிறந்த உள்கட்டமைப்பைக் கொண்டுள்ளது.

 ஆங்கில மொழி ஆய்வகம்

 மின்னணு சுற்றுகள் பகுப்பாய்வு ஆய்வகம்
 மின்னணு சாதனங்கள் & சர்க்யூட் ஆய்வகம்
 அடிப்படை மின் பொறியியல் ஆய்வகம்
 மின் இயந்திரங்கள் ஆய்வகம்
 ஐசி அப்ளிகேஷன் ஆய்வகம்
 மைக்ரோ பிராசசர் & மைக்ரோகண்ட்ரோலர் ஆய்வகம்
 டிஜிட்டல் சிக்னல் ப்ராசசிங் ஆய்வகம்
 அனலாக் கம்யூனிகேஷன் ஆய்வகம்
 இயற்பியல் மற்றும் வேதியியல் ஆய்வகங்கள்
 கணினி ஆய்வகம்
 நூலகம் - இக்கல்லூரியில் 2983 தொகுதிகள் மற்றும் 15 பருவ இதழ்கள் கொண்ட முழு தானியங்கி நூலகம் அமைக்கபட்டுள்ளது.

மேற்கோள்கள் 

தெலங்காணாவில் உள்ள மகளிர் பல்கலைக்கழகங்களும் கல்லூரிகளும்
பிஷப் சூலபரம்பில் நினைவு மகளிர் கல்லூரி

பிஷப் சூலபரம்பில் நினைவு மகளிர் கல்லூரி என்பது கேரளாவின் கோட்டயத்தின் மையத்தில் பெண்களுக்காக 1955 ஆம் ஆண்டு நிறுவப்பட்ட ஒரு உயர்கல்வி நிறுவனமாகும்.  மகாத்மா காந்தி பல்கலைக்கழகத்துடன் இணைக்கப்பட்டுள்ள  இக்கல்லூரியில் கலை, வணிகம் மற்றும் அறிவியல் பிரிவுகளில் இளங்கலைப்பாடங்கள் பயிற்றுவிக்கப்படுகிறது.

துறைகள்

அறிவியல் பிரிவு 

 இயற்பியல்
 வேதியியல்
 கணிதம்
 தாவரவியல்
 புள்ளிவிவரங்கள்
 விலங்கியல்
 கணினி அறிவியல்
 உணவு அறிவியல்
 வீட்டு அறிவியல்

கலை மற்றும் வணிகப்பிரிவு 

 மலையாளம்
 ஆங்கிலம்
 இந்தி
 சமூகவியல்
 வரலாறு
 பொருளாதாரம்
 உளவியல்
 சமூக பணி
 உடற்கல்வி
 வர்த்தகம்

அங்கீகாரம் 
இந்த கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளதோடு தேசிய மதிப்பீடு மற்றும் தரச்சான்று அவையினால் 'ஏ' தகுதி பெற்று அங்கீகாரம் அடைந்துள்ளது.

மேற்கோள்கள் 

கேரள கலை மற்றும் அறிவியல் கல்லூரிகள்
கேரளாவில் உள்ள மகளிர் பல்கலைக்கழகங்கள் மற்றும் கல்லூரிகள்
1-நாப்தாயிக் அமிலம்

1-நாப்தாயிக் அமிலம் (1-Naphthoic acid) என்பது C10H7CO2H என்ற  மூலக்கூற்று வாய்பாட்டால் விவரிக்கப்படும் கரிம வேதியியல் சேர்மமாகும். நாப்தலீனின் இரண்டு அறியப்பட்ட சமபகுதிய மோனோகார்பாக்சிலிக் அமிலங்களில் இதுவும் ஒன்றாகும். மற்றொன்று 2-நாப்தாயிக் அமிலமாகும். 1-நாப்தாயிக் அமிலம் C-H செயல்படுத்தும் வினைகளுக்கு பெரும்பாலும் ஓர் அடி மூலக்கூறாக உள்ளது.  பொதுவாக ஐதராக்சிநாப்தாயிக் அமிலங்கள் மூலங்களை விட மிகவும் பயனுள்ளதாக இருக்கும். 1-புரோமோநாப்தலீனிலிருந்து  உருவாக்கப்பட்ட கிரிக்கனார்டு வினையாக்கியின் கார்பாக்சிலேற்ற வினையின் மூலம் இதைத் தயாரிக்கலாம். கார்பாக்சிலேட்டு எதிர்மின் அயனின் பெயரான  அமிலத்தின் இணைக்காரம் 1-நாப்தோயேட்டு என்பதாகும். இத்துடன் தொடர்புடைய அசைல் குழுவின் பெயர் 1-நாப்தாயில் என்பதாகும்.

மேற்கோள்கள்

நாப்தாயிக் அமிலங்கள்
1-நாப்தைல் சேர்மங்கள்
சிம்கிகா

சிம்கிகா ( Simhika ) இந்து சமயத்தில் இவர் ஒரு அரக்கியாகச் சித்தரிக்கப்படுகிறார். இராமாயண காப்பியத்தில், சுந்தர காண்டம் என்னும் பகுதியில் அனுமன் இலங்கை செல்வதற்காக கடலைக் கடக்கும் போது, அவரின் பயணத்தை தடை செய்யும் பொருட்டு, எதிரியாகத் தோன்றி அனுமனால் கொல்லப்படுகிறார் என்று இவரைப் பற்றிக் குறிப்பிடப்பட்டுள்ளது.

வரலாறு 
இராமாயணத்தில், அனுமன், அரக்க  - அரசனான இராவணனின் இராச்சியமான இலங்கை செல்வதற்காக, சமுத்திரத்தை கடக்கும் சமயத்தில், மைனகா மற்றும் சுரசாவை சந்தித்த பிறகு, சிம்கிகா என்ற அரக்கியை சந்தித்தார் என்று கூறப்படுகிறது. அனுமன், சமுத்திரத்தின் மேலே பறக்கும்போது, சிம்கிகா கடலில் ஒளிந்து கொண்டிருந்தாள். அனுமன், மேலே பறந்தாலும், சிம்கிகா தன் மந்திரத்தால் அனுமனின் நிழலைப் பிடித்தார் என அறியப்படுகிறது. ஒரு கணக்கின்படி, சுக்ரீவனால் இந்த உயிரினத்தைப் பற்றி முன்கூட்டியே எச்சரிக்கப்பட்டிருந்த அனுமன், தனது உடலின் அளவை விரிவுபடுத்தினார். இதைக் கண்ட அரக்கி சிம்கிகா தானும் தன் உடலின் அளவை விரிவுபடுத்தி, அனுமனை விழுங்குவதற்கு முயற்சி செய்தார். அதனால், அனுமன் அவரிடமிருந்து தப்பிப்பதற்காக, தனது உடலை சிறியதாகவும், பெரியதாகவும் மாற்றினார் என்றும், அரக்கி சிம்கிகா அதைப் பின்பற்றும்போது அவரது பாதிப்பைக் கவனித்தார் எனவும் கூறப்படுகிறது. ஒரு கட்டத்தில், அனுமன் தன்னை சிறியவராக மாற்றி, அவரை விழுங்க அனுமதித்தார். பின்னர், அரக்கியின் வயிற்றின் உள்ளே இருந்துகொண்டு, தனது உருவத்தை பெரிதாக்கி, அரக்கியின் வயிற்றை கிழித்துக்கொண்டு வெளியே வந்து, தனது பயணத்தை தொடர்ந்தார் என்று புராணம் கூறுகிறது. மற்ற கதைகளின்படி, அனுமன் அரக்கி சிம்கிகாவை உதைத்து கொன்றார் என்றும் கூறப்படுகிறது.

பிரபலமான கலாச்சாரத்தில் 

 கலர்ஸ் தொலைக்காட்சியில் நவம்பர் 7, 2016 முதல் மார்ச்சு 9, 2018 வரை ஒளிபரப்பாகி 346 அத்தியாங்களுடன் நிறைவு பெற்ற சங்கடம் தீர்க்கும் சனீஸ்வரன் என்ற இந்தி மொழி தொலைக்காட்சி தொடரில் சுதா சந்திரனால் இந்த கதாபாத்திரம் சித்தரிக்கப்பட்டது.

குறிப்புகள் 

அரக்கர்கள்
இராமாயணக் கதைமாந்தர்கள்
சியாமளா குமாரி

சியாமளா குமாரி (Syamala Kumari) இந்தியக் கோவில்களில் ஓவியம் வரைபவர் என அறியப்படுகிறார். கேரள கோயில்களின் சுவரோவியக்கலையை மீட்டெடுத்தல் & பாதுகாத்தல் பணியை இவர் மேற்கொண்டு வருகிறார். இது பாரம்பரியமாக ஆண்களால் மேற்கொள்ளப்படும் தொழிலாக உள்ளது. கேரளாவில் உள்ள பத்மநாபசாமி கோயிலில் ஓவியம் வரைவது இவரது முக்கிய பணி ஆகும். இவரது பணியைப் பாராட்டி இவருக்கு நாரி சக்தி விருது வழங்கப்பட்டுள்ளது.

வாழ்க்கை 
கேரளாவில் உள்ள கோவில்களில் சுவரோவியக் கலைஞராக பணியாற்றிய முதல் பெண் இவர்தான் என்று அறியப்படுகிறது.  இவர், மில்லினியத்தின் தொடக்கத்தில் சுவரோவிய ஓவியங்களில் ஆர்வம் பெற்றார். இவர் கேரளாவில் உள்ள கோவில்களில் ஓவியம் வரைவதோடு அல்லாமல், கோவில் சுவர்களில் இருக்கும் பாரம்பரிய சுவரோவியக் கலையை மீட்டெடுக்கவும் பாதுகாக்கவும்  உதவியுள்ளார்.

பணிகள் 
சியாமளா குமாரி ஆவணப்படங்களையும் உருவாக்கியுள்ளார்.  நவராத்திரி மண்டபம் மற்றும் பத்மநாபசாமி கோயிலில் இவரது கணவர் ஜி. ஆழிக்கோடு உதவியுடன் ஓவியங்களை வரைந்துள்ளார். 

சியாமளாகுமாரி,  தனது சுவரோவியங்களை விற்பனையும் செய்கிறார். இவரது சுவரோவியங்களை விரும்பும் நபர்கள், ஓவியத்திற்கான கருத்தையும், சுவரோவியத்தின் அளவையும் குறிப்பிடுகின்றனர். இவர், ஓவியத்தின் உயரம் மற்றும் அகலத்தைக் கருத்தில் கொண்டு, வடிவமைப்பை வரைகிறார். பின்னர் வண்ணங்கள் பயன்படுத்தப்படும், இது படிப்படியாக முடிக்கப்பட்ட சுவரோவியத்தை உருவாக்குகிறது. இப்பணியை இவர், தனது கணவர் மற்றும் மகனுடன் சேர்ந்து ஈடுபாட்டுடன் செய்கின்றார். சுவரோவியங்களைத் தவிர, மட்பாண்டங்கள் மற்றும் மூங்கில் போன்றவற்றில் செய்யப்படும் பொருட்களுக்கு தனது ஓவியத்தின் மூலமாக மெருகேற்றி விற்பனை செய்கிறார். இதைத் தவிர கேரளாவின் முக்கிய ஊர்களில் தனது பொருட்களைக் கொண்டு சென்று விற்பனையும் செய்கிறார்.

விருது 
புது தில்லியில் உள்ள குடியரசுத் தலைவர் மாளிகையில் ( குடியரசுத் தலைவர் இல்லத்தில் ) இந்தியக் குடியரசுத் தலைவர் ராம் நாத் கோவிந்த், 2018 ஆம் ஆண்டு அனைத்துலக பெண்கள் நாளன்று இவருக்கு நாரி சக்தி விருது வழங்கி கௌரவித்தார். இவருடன், கேரளாவைச் சேர்ந்த  விஞ்ஞானி லிசிமோல் பிலிபோஸ் மற்றும் விலங்கியல் நிபுணர் எம். எஸ். சுனில் ஆகியோரும்  விருது வென்றவர்கள் ஆவர்.   அன்றைய தினம், இந்தியப் பிரதமர் நரேந்திர மோதி மற்றும் பெண்கள் மற்றும் குழந்தைகள் மேம்பாட்டுத் துறை அமைச்சர் மேனகா காந்தி ஆகியோர் இந்த நிகழ்ச்சியில் பங்குபெற்றனர். இந்த நிகழ்ச்சியில், சுமார் 30 பேர் மற்றும் ஒன்பது நிறுவனங்கள் அங்கீகரிக்கப்பட்டு, விருதையும் ரூபாய் 100,000 பரிசையும் பெற்றன.

குறிப்புகள் 

கேரள நபர்கள்
நாரி சக்தி விருது பெற்றவர்கள்
இந்திய ஓவியர்கள்
வாழும் நபர்கள்
புஷ்பா பிரியா

புஷ்பா பிரியா ( Pushpa Preeya ) புஷ்பா என்.எம் என்றும் அழைக்கப்படும்  இவர் ஓர் இந்திய எழுத்தாளரும், தகவல் தொழில்நுட்ப வல்லுநரும், சமூக ஆர்வலரும் மற்றும் தன்னார்வலரும் ஆவார். இவர், பார்வையற்றோருக்கான தேர்வு எழுதும் தன்னார்வ சேவைக்காக  நன்கு அறியப்பட்டவராகக் கருதப்படுகிறார்.

சுயசரிதை 
இவர், கர்நாடக மாநிலம் பெங்களூருவில் பிறந்து வளர்ந்தவர்.  தனது இளம் வயதிலேயே நிதிச் சிக்கல்களை எதிர்கொள்ளும் மிகவும் எளிமையான பின்னணியில் இருந்து வருகிறார்.  தி டைம்ஸ் ஆஃப் இந்தியா பத்திரிக்கைக்கு அளித்த நேர்காணலின் போது, இவரும் இவரது சகோதரரும் தங்களுக்கென ஒரு வாழ்க்கையை உருவாக்க அனைத்து தடைகளையும் முரண்பாடுகளையும் முறியடிக்க வேண்டியிருந்தது என்பதை வெளிப்படுத்தினார்.

தொழில் 

புஷ்பா 2007 இல், தனது தோழிகளில் ஒருவரின் தூண்டுதலின் விளைவாக, மாற்றுத்திறனாளிகளுக்கான தேர்வுகளை எழுதும், தேர்வு எழுதுபவராக தனது வாழ்க்கையைத் தொடர்ந்தார். 2007 ஆம் ஆண்டில், பார்வையற்றோருக்கான தேர்வுகளை எழுதுவதற்கான சில தன்னார்வத் தொண்டு நிறுவனங்களின் கோரிக்கைக்கு இவர் பதிலளித்தார். இவர் கணினி அறிவியலில் பட்டயப் படிப்பு முடித்தவர். மேலும், இந்திரா காந்தி தேசிய திறந்தநிலை பல்கலைக்கழகத்தில் தனது கல்வியைத் தொடர்ந்தார்.

2019 ஆம் ஆண்டு நிலவரப்படி, இவர் 2007 ஆம் ஆண்டு முதல் பார்வையற்றோருக்கான 1000க்கும் மேற்பட்ட தேர்வுகளை எழுதி முடித்ததாகக் கூறப்படுகிறது. இவர் இரத்த தானம் செய்பவர்களுக்காக முகநூல் வலைப்பதிவுப் பக்கத்தையும் பராமரிக்கிறார்.  இவர் 2018 ஆம் ஆண்டுக்கான நாரி சக்தி விருதை இந்தியக் குடியரசுத் தலைவர் ராம் நாத் கோவிந்திடம் இருந்து மார்ச் 8,  2019 அன்று அனைத்துலக பெண்கள் நாளில் பெற்றார்.

மேற்கோள்கள் 

பெங்களூர் நபர்கள்
கர்நாடக நபர்கள்
இந்திய செயற்பாட்டாளர்கள்
வாழும் நபர்கள்
கிடைச்சி

கிடைச்சி (தாவர வகைப்பாடு: Aeschynomene indica, Indian jointvetch, kat sola,) இத்தாவரயினம், பபேசியே குடும்ப இனங்களில் ஒன்றாகும். இது மத்திய அமெரிக்கா, மூலிகையாகும். இது 30 செண்டிமீட்டர் முதல் 2.5 மீட்டர் உயரம் வரை வளரும் தன்மையுடையதாகும். ஒரு வருடாந்திர, வற்றாத துணைப் புதர் ஆகும். இதன் தண்டு பொதுவாக மெல்லியதாகவும், அரை சென்டிமீட்டர் அகலமாகவும் இருக்கும். ஆனால் அடிவாரத்தில் 2.5 சென்டிமீட்டர் அகலம் வரை தடிமனாக வளரக்கூடியது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

பூக்கும் தாவரங்கள்
பபேசியே
உலு சிலாங்கூர் மக்களவைத் தொகுதி

உலு சிலாங்கூர் மக்களவைத் தொகுதி (மலாய்: Kawasan Persekutuan Hulu Selangor; ஆங்கிலம்: Hulu Selangor Federal Constituency; சீனம்: 大河联邦选区) என்பது மலேசியா, சிலாங்கூர் மாநிலத்தில், உலு சிலாங்கூர் மாவட்டத்தில் அமைந்துள்ள ஒரு மக்களவைத் தொகுதி (P094) ஆகும்.

உலு சிலாங்கூர் மக்களவைத் தொகுதி 1955-ஆம் ஆண்டில் உருவாக்கப்பட்டது. 1955-ஆம் ஆண்டில் முதல் தேர்தல் நடைபெற்றது.

அத்துடன் அதே 1955-ஆம் ஆண்டில் இருந்து உலு சிலாங்கூர் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

உலு சிலாங்கூர் மாவட்டம்
உலு சிலாங்கூர் மாவட்டத்திற்கு வடக்கில் பேராக் மாநிலம்; கிழக்கில் பகாங் மாநிலம்; வட மேற்கில் சபாக் பெர்ணம் மாவட்டம்; தென் மேற்கில் கோலா சிலாங்கூர் மாவட்டம்; கோம்பாக் மாவட்டம் ஆகிய மாவட்டங்கள் உள்ளன.

உலு சிலாங்கூர் மாவட்டத்தின் முக்கிய நகரங்கள்: செரண்டா; பத்தாங்காலி; கோலா குபு பாரு. இந்த மாவட்டத்தின் நிர்வாக நகரம் கோலா குபு பாரு ஆகும்.

உலு சிலாங்கூர் மாவட்டத்தில் உள்ள முக்கிம்கள்

 பத்தாங்காலி
 பூலோ தெலுர் 
 அம்பாங் பெச்சா 
 உலு பெர்ணம் 
 களும்பாங் 
 கெர்லிங் 
 கோலா குபு பாரு 
 பெரெதாக் 
 ராசா (உலு சிலாங்கூர்)
 செரண்டா 
 சுங்கை குமுட் 
 சுங்கை திங்கி 
 புக்கிட் பெருந்தோங் 
 புக்கிட் செந்தோசா 
 கம்போங் தீமா எஸ்.கே.சி. 
 சுங்கை புவாயா 
 லெம்பா பெரிங்கின் 
 உலு யாம் 
 உலு யாம் பாரு

உலு சிலாங்கூர் வாக்குச் சாவடிகள்

2023 சூலை 18-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), உலு சிலாங்கூர் மக்களவைத் தொகுதி 50 தேர்தல் வட்டாரங்களாக (Polling Districts) பிரிக்கப்பட்டு உள்ளது.

கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

உலு சிலாங்கூர்  மக்களவைத் தொகுதி

உலு சிலாங்கூர்  சட்டமன்ற  தொகுதிகள்

உலு சிலாங்கூர் சட்டமன்ற உறுப்பினர்கள் (2022)

உலு சிலாங்கூர் தேர்தல் முடிவுகள்

உலு சிலாங்கூர் வேட்பாளர் விவரங்கள்

மேலும் காண்க 
 உலு சிலாங்கூர் மாவட்டம்
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

மேற்கோள்கள்

வெளி இணைப்புகள்

சிலாங்கூர் நாடாளுமன்றத் தொகுதிகள்
இசுக்காண்டியம் பெர்குளோரேட்டு

இசுக்காண்டியம் பெர்குளோரேட்டு (Scandium perchlorate) என்பது  Sc(ClO4)3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு 
இசுகாண்டியம்(III) ஆக்சைடு சேர்மத்தை பெர்குளோரிக் அமிலத்தில் கரைத்தால் இசுக்காண்டியம் பெர்குளோரேட்டு உருவாகும்:

மேற்கோள்கள் 

இசுக்காண்டியம் சேர்மங்கள்
பெர்குளோரேட்டுகள்
ஏசிசுட்டாசியா

ஏசிசுட்டாசியா (தாவரவியல் வகைப்பாடு: Asystasia) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (Acanthaceae) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை,  என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்தில் உள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1826  ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது,  பூமியின் வெப்ப வலயம் சார்ந்த பகுதிகளான  ஆப்பிரிக்கா முதல் வடக்கு குயின்ஸ்லாந்து வரை உள்ளது.

இனங்கள் 
இப்பேரினத்தின், இனங்களில் மொத்தம் 59  இனங்கள். பன்னாட்டு அறிஞரால் ஏற்றுக்கொள்ளப்பட்டுள்ளன. அவற்றிற்கான சான்றுகளுடன், அவைகள் கீழே தரப்பட்டுள்ளன.

 Asystasia africana 
 Asystasia alba 
 Asystasia albiflora 
 Asystasia ammophila 
 Asystasia ansellioides 
 Asystasia atriplicifolia 
 Asystasia australasica 
 Asystasia buettneri 
 Asystasia calcicola 
 Asystasia charmian 
 Asystasia chelonoides 
 Asystasia congensis 
 Asystasia crispata 
 Asystasia dalzelliana 
 Asystasia excellens 
 Asystasia gangetica 
 Asystasia glandulifera 
 Asystasia glandulosa 
 Asystasia guttata 
 Asystasia hedbergii 
 Asystasia hirsuta 
 Asystasia hispida 
 Asystasia indica 
 Asystasia intrusa 
 Asystasia kerrii 
 Asystasia laticapsula 
 Asystasia lawiana 
 Asystasia ledermannii 
 Asystasia leptostachya 
 Asystasia lindauiana 
 Asystasia linearis 
 Asystasia lorata 
 Asystasia macrophylla 
 Asystasia malawiana 
 Asystasia masaiensis 
 Asystasia minutiflora 
 Asystasia moorei 
 Asystasia mysorensis 
 Asystasia natalensis 
 Asystasia nemorum 
 Asystasia noliae 
 Asystasia oppositiflora 
 Asystasia pusilla 
 Asystasia retrocarpa 
 Asystasia richardsiae 
 Asystasia riparia 
 Asystasia salicifolia 
 Asystasia scandens 
 Asystasia schliebenii 
 Asystasia stenosiphon 
 Asystasia subbiflora 
 Asystasia tanzaniensis 
 Asystasia travancorica 
 Asystasia trichotogyne 
 Asystasia varia 
 Asystasia variabilis 
 Asystasia vogeliana 
 Asystasia welwitschii 
 Asystasia zambiana

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

வெளியிணைப்புகள் 

 W3Tropicos

முண்மூலிகைக் குடும்பப் பேரினங்கள்
தாவரவியல் பெயருடையக் கட்டுரைகள்
சுவாதி மாலீவால்

சுவாதி மாலீவால் (Swati Maliwal-பிறப்பு: 15, அக்டோபர், 1984) ஓர் சமூக ஆர்வலர் மற்றும் தில்லி மாநிலங்களவை உறுப்பினர் ஆவார். இவர் தில்லி மகளிர் ஆணையத்தின் முன்னாள் தலைவர் ஆவார். இவர் தில்லி மகளிர் ஆணையத்தின் இளைய தலைவர் ஆவார்.

தில்லி மகளிர் ஆணையத்தில் சேருவதற்கு முன்பு, மலிவால் தில்லி முதலமைச்சரின் பொதுக் குறைகள் குறித்து ஆலோசகராகப் பணியாற்றினார்.

சமூக ஆர்வலர் அண்ணா அசாரே மற்றும் அரவிந்த் கெஜ்ரிவால் தலைமையிலான ஊழலுக்கு எதிரான இந்திய இயக்கத்தின் முக்கிய உறுப்பினராக மாலீவால் இருந்தார். 2015-இல் அரவிந்த் கெஜ்ரிவால் அரசு அமைந்த பிறகு, தில்லி மகளிர் ஆணையத்தின் தலைவராக மாலீவால் நியமிக்கப்பட்டார். இவர் சனவரி 2024-இல் மாநிலங்களவை உறுப்பினராகத் தேர்ந்தெடுக்கப்பட்டார்.

வாழ்க்கை 
மாலீவால் 1984ஆம் ஆண்டு அக்டோபர் 15ஆம் தேதி உத்தரப் பிரதேசத்தின் காசியாபாத்தில் பிறந்தார்  இவர் அமித்தி பன்னாடுப் பள்ளியில் பயின்றார். பின்னர் ஜெ. எசு. எசு. தொழில்நுட்ப கல்வி நிறுவனத்தில் தகவல் தொழில்நுட்பத்தில் இளநிலைப் பட்டம் பெற்றார். இவர் எச். சி. எல்லில்தனது வாழ்க்கையைத் தொடங்கினார். இதன் பிறகு அரவிந்த் கெஜ்ரிவால் மற்றும் மணீஷ் சிசோடியாவுடன் "பரிவர்தன்" என்ற தன்னார்வ தொண்டு நிறுவனத்தில் சேர்ந்தார்.

அரசியல் 
மலிவால் தனது முதல் பதவிக்காலத்தைச் சூலை 2015இல் தில்லி மகளிர் ஆணையத்தின் தலைவராகத் தொடங்கினார். சூலை 2018-இல் இவரது பதவிக்காலம் மேலும் மூன்று ஆண்டுகளுக்கு நீட்டிக்கப்பட்டது. மகளிர் ஆணைய தலைவர் பதவியை வகிக்கும் இளையவர் இவரே.

2018ஆம் ஆண்டில், ஏப்ரல் 13ஆம் தேதி தொடங்கிய 10 நாள் உண்ணாவிரதப் போராட்டத்தில் ஈடுபட்டார். 12 வயதுக்குட்பட்ட குழந்தைகளை பாலியல் பலாத்காரம் செய்பவர்களுக்கு மரண தண்டனை விதிக்கும் சட்டத்தை இயற்ற வேண்டும், ஐக்கிய நாடுகளின் தரநிலைகளின் கீழ் காவலரைப் பணியமர்த்துதல் மற்றும் காவல்துறையின் பொறுப்புக்கூறலை கோருதல் உள்ளிட்ட பல கோரிக்கைகளை இவர் வலியுறுத்தி உண்ணாவிரதம் மேற்கொண்டிருந்தார். மாலீவால் பிரதமர் நரேந்திர மோதிக்கு ஒரு திறந்த கடிதத்தை வெளியிட்டார். இவரது வேலைநிறுத்தம் 16 மற்றும் 8 வயதுடைய சிறுமிகள் இருவர் பாலியல் பலாத்காரம் செய்யப்பட்டதாகக் கூறப்படும் தொடர் போராட்டங்களின் போது நடந்தது.

மேற்கோள்கள் 

காசியாபாத் மாவட்ட (இந்தியா) நபர்கள்
இந்தியப் பெண் செயற்பாட்டாளர்கள்
1984 பிறப்புகள்
வாழும் நபர்கள்
மாநிலங்களவை உறுப்பினர்கள்
தில்லி அரசியல்வாதிகள்
கள்ளப்பாடு

கள்ளப்பாடு என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்கு அண்மையில், தெற்கே அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
வினீதா குப்தா

வினீதா குப்தா (Vineeta Gupta) ஓர் அமெரிக்க மனித உரிமை ஆர்வலர் மற்றும் பரோபகாரர் ஆவார். இவர்  எச்ஐவி/எய்ட்ஸ் நிறுத்து, இந்தியா முன்முயற்சியின் நிறுவனர் மற்றும் இயக்குநர் ஆவார்.

கல்வி 
குப்தா இந்தியாவில் பிறந்தார். இங்கு இவர் மருத்துவம் மற்றும் சட்டத்துறைகளில் பட்டம் பெற்றார். பின்னர், இவர் நோட்ரெ டேம் பல்கலைக்கழகத்தில் பயின்றார். இங்கு இவர் பன்னாட்டு மனித உரிமைகள் சட்டத்தில் முதுகலைப் பட்டம் பெற்றார்.

பணி 
குப்தா சேரிகளில் பணிபுரியும் அரசு மருத்துவ அதிகாரியாகத் தனது வாழ்க்கையைத் தொடங்கினார். இவரது தொழில் வாழ்க்கையில், இவர் 1990களில் பஞ்சாபில் மருத்துவ சேவை வகுப்பு அதிகாரியாக பணியாற்றினார். மக்கள் சிவில் உரிமைகளுக்கான கழகம் பணியாற்றினார். இங்கு இவர் ஊழலுக்கு எதிரான நிலைப்பாட்டை எடுக்க முயன்றார். வினீதா குப்தா & பஞ்சாப் மாநிலம் என்ற வழக்கில், பஞ்சாபில் நடுவண் ஒற்று முகமை அலுவலகங்கள், விசாரணை மையங்கள் மற்றும் காவல் நிலையங்களில் சித்திரவதைக் கருவிகளைப் பயன்படுத்துவதற்கு எதிராக வாதிட்டு வெற்றி பெற்றார். 2001ஆம் ஆண்டு பஞ்சாபில் ஒரு மருத்துவமனையை மூடுவதற்கு எதிர்ப்பு தெரிவித்ததற்காக இவர் சட்டவிரோதமாகத் தடுத்து வைக்கப்பட்டார். பன்னாட்டு மன்னிப்பு அவை மனித உரிமைகள் அறிக்கை, பஞ்சாப் அரசாங்கம் குப்தாவை அநீதிக்குச் சவால் விடுத்ததற்காகத் துன்புறுத்தியதை ஆவணப்படுத்தியது.

இந்தியாவில் எச்.ஐ.வி/ எய்ட்ஸ், காசநோய் மற்றும் மலேரியாவால் ஏற்படும் சவால்களைச் சமாளிக்க குப்தா, எச்ஐவி/எய்ட்சை நிறுத்து இந்தியா முன்முயற்சியை நிறுவினார். இந்த அமைப்பினை நிறுவுவதற்கு முன்பு, இவர் இன்சாப் பன்னாட்டு அமைப்பின் பொதுச் செயலாளராக இருந்தார்.

2020 முதல் 2022 வரை, குப்தா ஆக்சன் குளோபல் ஹெல்த் அட்வகேசியின் செயலக இயக்குநராகப் பணியாற்றினார். இதில் சேர்வதற்கு முன்பு, இவர் குளோபல் ஹெல்த் அட்வகேசி இன்குபேட்டரில் இயக்குநராக இருந்தார்.

2022-இல், குப்தா பொதுச் சுகாதார சட்டத்திற்கான வலையமைப்பின் நிர்வாக இயக்குநராகச் சேர்ந்தார்.

குப்தா, பாலின உணர்திறன் மீது ஒரு குறிப்பிட்ட முக்கியத்துவத்துடன், அணுகக்கூடிய சுகாதார அமைப்புகளை, மலிவு விலையில் பொதுவான மருந்துகளை உருவாக்க உதவினார். பொது மருந்துகளுக்கான அணுகலைக் கட்டுப்படுத்தக்கூடிய இந்தியக் காப்புரிமைச் சட்டத்தில் திருத்தங்களை எதிர்க்கும் பணிக்காகவும் அவர் அறியப்படுகிறார்.

மேற்கோள்கள் 

இந்திய மனித உரிமைச் செயற்பாட்டாளர்கள்
மனித உரிமைச் செயற்பாட்டாளர்கள்
அமெரிக்கச் செயற்பாட்டாளர்கள்
வர்தன் அரோரா

வர்தன் அரோரா (பிறப்பு: ஏப்ரல் 22, 1992) ஒரு இந்திய ஒலிப்பதிவு கலைஞரும், பாடலாசிரியரும் நியூயார்க்கில் வசித்து வரும் நடிகருமாவார்,

ஆரம்ப கால வாழ்க்கை 
வர்தன் அரோரா, இந்தியாவின் புது டெல்லியில் 1992 ஆம் ஆண்டில் பிறந்தவர். புது தில்லியில் உள்ள பிரித்தானிய பள்ளியில் பயின்றுள்ள அவர் நியூயார்க் பல்கலைக்கழகத்தின் திஸ்ச் கலைப்பள்ளியில் நாடகப் படிப்பைத் தொடர்ந்துள்ளார்.

தொழில் 
வர்தன் அரோராவின் பாப் இசை வாழ்க்கையானது 2016 ஆம் ஆண்டு வெளியான அவரது முதல் தனிப்பாடலான "ஃபீல் குட் சாங்"("Feel Good Song") என்பதன் மூலம்  ஆரம்பமானது. அரோரா எழுதிய இப்பாடல், சுபாட்டிபையின்  50பரவலான பாடல்கள் பட்டியலில் ஒன்றாகப் பட்டியலிடப்பட்டுள்ளது  2018 ஆம் ஆண்டில், அவரது அடுத்த தனிப்பாடலான வாட் இஃப்(What If) வெளியானதைத் தொடர்ந்து, வானவில் மாதத்தில் ஜெஸ்ஸி செயிண்ட் ஜான், ஸோலிடா, ரெய்னா மற்றும் பிறர் போன்ற நகைச்சுவையான செயல்களை வெளிப்படுத்தியதன் மூலம் பில்போர்ட் இதழில் 12 LGBTQ இசைக்கலைஞர்களில் ஒருவராக அரோரா அடையாளம் காட்டப்பட்டுள்ளார்.

2019 ஆம் ஆண்டில் "ஜனவரி" மற்றும் "முப்பது அண்டர் முப்பது" எனப்படும் தனிப்பாடல்களை வெளியிட்டுள்ளார். இந்தியாவைச் சேர்ந்த பாடலாசிரியர் நடாலியா லால்வானியுடன் இணைந்து அவர் பாடல்களை எழுதியுள்ளார்.

ஒரு நடிகராக, நவோமி வாட்ஸ் நடித்த நெட்ஃபிக்ஸ்ஸின் உளவியல் விறுவிறுப்பான ஜிப்சி என்பதில் வர்தன் அரோரா நடித்துள்ளார்.

அரோரா எல்ஜிபிடி சமூகத்திற்காக வெளிப்படையாகப் பேசும் போராளியாக இருந்து வருகிறார், மேலும் மனநலப் பிரச்சினைகளைப் பற்றி அதிக விழிப்புணர்வைச் சேகரிப்பதற்காக அவர் பெருவிருப்ப கட்டாய மனப்பிறழ்வு பற்றிய தனது போராட்டங்களைப் பற்றி வெளிப்படையாகக் கூறியுள்ளார்.

2019 ஆம் ஆண்டில், அரோரா ராங் டர்ன் என்ற படத்திலும்  நடித்துள்ளார்.

திரைப்படவியல்

நீட்டிக்கப்பட்ட நாடகங்கள்

தனிப்பாடல்கள்

மேற்கோள்கள் 

வாழும் நபர்கள்
1992 பிறப்புகள்
ந.ந.ஈ.தி நபர்கள்
முக்தா கோட்சே

முக்தா வீரா கோட்சே  ( Mugdha Veira Godse ) (பிறப்பு: ஜூலை 26, 1986) ஓர் இந்திய நடிகையும் மற்றும் வடிவழகியுமாவர். முன்னாள் வடிவழகியான முக்தா கோட்சே, 2004இல் நடந்த பெமினா மிஸ் இந்தியா போட்டியில் அரையிறுதிப் போட்டியாளராக இருந்தார். மதுர் பண்டார்கரின் 2008 திரைப்படமான பேஷன் என்ற திரைப்படத்தில் இவர் நடிகையாக அறிமுகமானார். மராத்தி பால் பட்டே புதே என்ற மராத்தி உண்மைநிலை நிகழ்ச்சியில் நடுவர்களில் ஒருவராக இருந்தார். 2015 ஆம் ஆண்டு வெளிவந்த தமிழ் திரைப்படமான தனி ஒருவன் படத்திலும் நடித்துள்ளார்.

ஆரம்ப வாழ்க்கை மற்றும் தொழில் 

முக்தா கோட்சே 26 ஜூலை 1986 அன்று புனேவில் ஒரு சிறிய நடுத்தர குடும்பத்தில் பிறந்தார். புனேவில் உள்ள நூதன் மராத்தி வித்யாலயாவில் பள்ளிப்படிப்பை முடித்தார். பின்னர்,தனது இளங்கலை வணிகவியல் பட்டப்படிப்பை புனேவில் உள்ள மராத்வாடா மித்ரா மண்டல் வணிகக் கல்லூரியில் முடித்தார். இவரது ஆரம்ப நாட்களில், முக்தா எண்ணெய் விற்று ஒரு நாளைக்கு ரூ.100 மட்டுமே சம்பாதித்தார். பின்னர் இவர் உடற்பயிற்சிக் கூடத்தில் பயிற்சி செய்யத் தொடங்கினார். மேலும், உள்ளூர் அழகுப் போட்டிகளில் பங்கேற்றார். 2002 இல், இவர் கிளாட்ராக்ஸ் மெகா மாடல் ஹன்ட் என்ற நிகழ்ச்சியில் பங்கேற்று வென்றார். 2004 ஆம் ஆண்டில், இந்தியாவின் மிகப்பெரிய வடிவழகிப் போட்டியான பெமினா மிஸ் இந்தியா என்பதில் முக்தா பங்கேற்றார்.அதில் இவர் அரையிறுதிக்கு வந்து மிஸ் பெர்பெக்ட் டென் பட்டத்தை வென்றார். பின்னர் மும்பை சென்று விளம்பரங்களில் தோன்றினார்.

சாருக் கானுடன் சேர்ந்து பாரதி ஏர்டெல் லிமிடெட் விளம்பரம் மற்றும் குளோஸ்-அப் பற்பசை விளம்பரம் ஆகியவற்றிலும் தோன்றியுள்ளார். பத்திரிகை விளம்பரங்கள், இசைக் காணொளிகள், விளம்பரங்கள் மற்றும் தேசிய மற்றும் சர்வதேச நடையழகு நிகழ்சிகளில் நடப்பது போன்றவற்றிலும் ஈடுபட்டு வருகிறார். மதுர் பண்டார்கர் இயக்கியிருந்த ஃபேஷன் என்ற பாலிவுட் படத்தில் பிரியங்கா சோப்ரா, கங்கனா ரனாவத் மற்றும் அர்பாஸ் கான் ஆகியோருடன் நடித்ருந்தார்.

சி லிமிட்டட் என்ற நுகர்வோர் பொருட்கள் நிறுவனத்தின் ஆலண்டியா யோகர்ட் விளம்பரத்திலும் இவர் தோன்றினார். சந்தீப் மர்வாவா என்ற தொழிலதிபர் நடத்தி வரும் ஆசியத் திரைப்பட &amp; தொலைக்காட்சி அகாதமியின் 8வது சர்வதேச திரைப்பட &amp; தொலைக்காட்சி விருது சமீபத்தில் இவருக்கு வழங்கப்பட்டது.

திரைப்பட வாழ்க்கை 
கோட்சே ஃபேஷன் (2008) என்ற திரைப்படத்தின் மூலம்  பாலிவுட்டில் அறிமுகமானார். பிரியங்கா சோப்ரா மற்றும் கங்கனா ரனாவத் ஆகியோரும் இதில் நடித்திருந்தனர். இந்தப் படத்தில் நடித்ததற்காக சிறந்த பெண் அறிமுக நடிகைக்கான பிலிம்பேர் விருதுக்கு பரிந்துரைக்கப்பட்டார் மற்றும் சிறந்த பெண் அறிமுக நடிகைக்கான அப்சரா விருதை வென்றார்.

2009 ஆம் ஆண்டில், ஆல் தி பெஸ்ட் மற்றும் ஜெயில் ஆகிய இரண்டு படங்களில் முக்தா கோட்சே தோன்றினார். பாபி தியோலுக்கு இணையாக நடித்த ஹெல்ப், 13 ஆகஸ்ட் 2010 அன்று வெளியிடப்பட்டது. கலி கலி சோர் ஹை திரைப்படம் பிப்ரவரி 2012 இல் வெளியானது. வில் யூ மெரி மீ? மார்ச் 2012 இல் வெளியிடப்பட்டது. பவர் கப்பிள் உண்மைநிலை நிகழ்ச்சியில் கோட்சே மற்றும் இவரது காதலன் ராகுல் தேவ் இருவரும் கலந்து கொண்டனர்.

மேற்கோள்கள்

வெளி இணைப்புகள் 
 
 

இந்தித் திரைப்பட நடிகைகள்
வாழும் நபர்கள்
1982 பிறப்புகள்
பிலேஃபாரிசு

பிலேஃபாரிசு (தாவரவியல் வகைப்பாடு: Blepharis) என்பது  பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (Acanthaceae) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை,  என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1789  ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது,  ஆப்பிரிக்கக் கண்டம் முதல் வெப்ப வலயத்தில் உள்ள ஆசியப்பகுதிகள் வரை உள்ளன.

இப்பேரினத்தின் இனங்கள் 
இப்பேரினத்தின், இனங்களில் மொத்தம் 128  இனங்கள். பன்னாட்டு அறிஞரால் ஏற்றுக்கொள்ளப்பட்டுள்ளன. அவற்றிற்கான சான்றுகளுடன், அவைகள் கீழே தரப்பட்டுள்ளன.

 Blepharis acanthodioides 
 Blepharis acuminata 
 Blepharis aequisepala 
 Blepharis affinis 
 Blepharis angusta 
 Blepharis aspera 
 Blepharis asteracantha 
 Blepharis attenuata 
 Blepharis bainesii 
 Blepharis boranensis 
 Blepharis breyeri 
 Blepharis buchneri 
 Blepharis burundiensis 
 Blepharis calcitrapa 
 Blepharis capensis 
 Blepharis chrysotricha 
 Blepharis ciliaris 
 Blepharis crinita 
 Blepharis cuanzensis 
 Blepharis cuspidata 
 Blepharis decussata 
 Blepharis dhofarensis 
 Blepharis dilatata 
 Blepharis diplodonta 
 Blepharis diversispina 
 Blepharis drummondii 
 Blepharis dunensis 
 Blepharis duvigneaudii 
 Blepharis edulis 
 Blepharis eilensis 
 Blepharis espinosa 
 Blepharis exigua 
 Blepharis fenestralis 
 Blepharis ferox 
 Blepharis flava 
 Blepharis fleckii 
 Blepharis forgiarinii 
 Blepharis furcata 
 Blepharis gazensis 
 Blepharis gigantea 
 Blepharis glinus 
 Blepharis glomerans 
 Blepharis glumacea 
 Blepharis grandis 
 Blepharis grossa 
 Blepharis gypsophila 
 Blepharis hildebrandtii 
 Blepharis hirtinervia 
 Blepharis huillensis 
 Blepharis ilicifolia 
 Blepharis ilicina 
 Blepharis inaequalis 
 Blepharis inermis 
 Blepharis inflata 
 Blepharis innocua 
 Blepharis inopinata 
 Blepharis integrifolia 
 Blepharis involucrata 
 Blepharis itigiensis 
 Blepharis javanica 
 Blepharis katangensis 
 Blepharis kenyensis 
 Blepharis kuriensis 
 Blepharis laevifolia 
 Blepharis lawsonii 
 Blepharis leendertziae 
 Blepharis linariifolia 
 Blepharis longifolia 
 Blepharis longispica 
 Blepharis macra

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

வெளியிணைப்புகள் 

தாவரவியல் பெயருடையக் கட்டுரைகள்
முண்மூலிகைக் குடும்பப் பேரினங்கள்